ສະຫະລັດ ​ແລະ ຊາ​ອຸ​ດີ ອາຣາ​ເບຍ ຈັດສົ່ງ ອາວຸດ​​ ໄປໃຫ້ ເລ​ບາ​ນອນ
ສະຫະລັດ ​ແລະ ຊາ​ອຸ​ດີ ອາຣາ​ເບຍ ຈັດສົ່ງອາວຸດ ໄວກ່ອນກຳນົດ ໄປໃຫ້​​ເລ​ບາ​ນອນ ຮວມທັງລູກສອນໄຟ ທີ່ຍິງຈາກອາກາດ ຫາພາກພື້ນດິນ.
ສະຫະລັດ ແລະ ຊາອຸດີ ອາຣາເບຍ ກຳລັງໃຫ້ການຊ່ອຍເຫຼືອ ດ້ານອາວຸດແກ່ເລບານອນ ໃນຂະນະທີ່ແນວໂຮມຕ້ານກຸ່ມລັດ ອິສລາມ ເລີ້ມທຳການເຄຶ່ອນໄຫວ ເພື່ອປະເຊີນໜ້າກັບກຸ່ມຫົວ ຮຸນແຮງດັ່ງກ່າວ ຢູ່ໃນຂົງເຂດ ເອກອັກຄະລັດຖະທູດສະຫະລັດ ປະຈຳນະຄອນ Beirut ທ່ານ David Hale ກ່າວໃນວັນສຸກວານນີ້ວ່າ ທະຫານເລບານອນ ໄດ້ຮັບ “ການຈັດສົ່ງອາວຸດໄປ ໃຫ້ທີ່ໄວຂຶ້ນ” ຮວມທັງລູກສອນ ໄຟທີ່ຍິງຈາກອາກາດຫາພື້ນດິນ ໃນລະຍະສອງ ສາມອາທິດທີ່ ຜ່ານມານີ້ ເລບານອນ ແມ່ນຮວມຢູ່ໃນບັນດາ 10 ປະເທດອາຣັບທີ່ໃຫ້ການສະໜັບໜູນສະ ຫະລັດ ໃນວັນພະຫັດຜ່ານມານີ້ ໃນການບຸກໂຈມຕີທາງທະຫານ ຕໍ່ກຳລັງ ລັດອິສລາມ ໃນອິຣັກ ແລະຊິເຣຍ ໃນເດືອນແລ້ວນີ້ ຊາອຸດີອາເຣເບຍໄດ້ໃຫ້ຄຳໝັ້ນສັນຍາ 1 ພັນລ້ານໂດລາເພື່ອຈະຊື້ອຸບ ປະກອນ ໃຫ້ແກ່ກອງທັບເລບານອນ ພວກກະບົດຫົວຮຸນແຮງ ທີ່ພວມສູ້ລົບຢູ່ໃນຊິເຣຍ ໄດ້ລັກພາໂຕທະຫານ ແລະຕຳຫລວດ ຫລາຍສິບຄົນ ໄປຈາກເລບານອນ ໃນການໂຈມຕີຂ້າມຊາຍແດນໃນເດືອນແລ້ວນີ້ ທະ ຫານເລບານອນສອງຄົນ ໄດ້ຖືກຕັດຫົວ